CELEX: 32017D0011
Language: bg
Date: 2017-01-05 00:00:00
Title: Решение (EC) 2017/11 на Комисията от 5 януари 2017 година за одобряване, от името на Европейския съюз, на изменението на протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко

6.1.2017   
            
            
               BG
            
            
               Официален вестник на Европейския съюз
            
            
               L 3/43
            
         РЕШЕНИЕ (EC) 2017/11 НА КОМИСИЯТА
   от 5 януари 2017 година
   за одобряване, от името на Европейския съюз, на изменението на протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2013/785/ЕС на Съвета от 16 декември 2013 г. относно сключването, от името на Европейския съюз, на протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Кралство Мароко (1), и по-специално член 3 от него,
   като има предвид, че:
   
               (1)
            
            
               С член 10 от Споразумението за партньорство в областта на рибарството между Европейската общност и Кралство Мароко (2) (наричано по-долу „споразумението“), одобрено с Регламент (ЕО) № 764/2006 на Съвета (3), се създава съвместен комитет, който да осъществява контрола по прилагането на споразумението, и по-специално мониторинга на неговото изпълнение, тълкуване и правилно функциониране. Редът и условията за разтоварване в марокански пристанища на част от улова, извършен в рамките на посочения протокол, са описани в глава X от приложението към протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Кралство Мароко (наричан по-долу „протоколът“), одобрен с Решение 2013/785/ЕС.
            
         
               (2)
            
            
               Между 18 и 20 октомври 2016 г. в Рабат съвместният комитет проведе заседание за приемане на изменението на определени разпоредби за прилагането на протокола за разтоварването предвид някои често срещани трудности при спазването на това задължение.
            
         
               (3)
            
            
               Преди посоченото заседание на съвместния комитет Комисията предаде на Съвета подготвителен документ, в който подробно са изложени елементите на позицията, която Съюзът възнамерява да заеме.
            
         
               (4)
            
            
               Тази позиция бе одобрена от Съвета в съответствие с точка 3 от приложението към Решение 2013/785/ЕС.
            
         
               (5)
            
            
               Приетите изменения относно увеличаването на санкциите при неспазване на задължението за разтоварване и разширяването на обхвата на финансовите стимули в случай на разтоварване над задължителния праг, така че да включват всички подлежащи на задължително разтоварване категории, бяха вписани в приложение 8 към протокола от посоченото заседание на съвместния комитет.
            
         
               (6)
            
            
               Измененията следва да бъдат одобрени от името на Европейския съюз.
            
         
               (7)
            
            
               Необходимо е да се предвиди приложимост с обратна сила на тези мерки, считано от 20 октомври 2016 г.,
            
         ПРИЕ НАСТОЯЩОТО РЕШЕНИЕ:
   Член 1
   Приемат се от името на Съюза измененията на точки 1 и 4 от глава X от приложението към протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко, приети от съвместния комитет, създаден с член 10 от посоченото споразумение, и предвидени в приложение 8 към протокола, посочен в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 20 октомври 2016 г.
   
      Съставено в Брюксел на 5 януари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 349, 21.12.2013 г., стр. 1.
   
      (2)  ОВ L 141, 29.5.2006 г., стр. 4.
   
      (3)  Регламент (ЕО) № 764/2006 на Съвета от 22 май 2006 г. относно сключване на Споразумението за партньорство в областта на рибарството между Европейската общност и Кралство Мароко (ОВ L 141, 29.5.2006 г., стр. 1).
   
      ПРИЛОЖЕНИЕ
      
         Приложение 8 към протокола от проведеното на 18—20 октомври 2016 г. заседание на съвместния комитет, създаден по силата на Споразумението за партньорство между Европейската общност и Кралство Мароко
      
      ГЛАВА X „РАЗТОВАРВАНЕ НА УЛОВА“
      
               
                  Точка 1
               
               
                  „Разтоварване“
                  Корабите на Европейския съюз, които принадлежат към подлежащите на задължително разтоварване категории, притежават разрешително за риболов по силата на настоящия протокол и разтоварват в мароканско пристанище улов, който надвишава задължителното количество за разтоварване, определено в технически фишове № 1, 4, 5 и 6, се ползват с 5 % намаление върху таксата за всеки тон улов, разтоварен над този задължителен праг и преминал през център за първа продажба.
               
            
               
                  Точка 4
               
               
                  „Санкции в случай на неизпълнение на задълженията за разтоварване“
                  Корабите от подлежащите на задължително разтоварване категории, които не изпълнят това си задължение, посочено в съответните технически фишове, са длъжни да заплатят санкция в размер на 15 % при плащането на следващата си вноска.